Porta Esquilina

Porta Esquilina bila su jedna od gradskih vrata Servijeva zida, koja su kasnije pretvorena u Galijenov slavoluk. Historija Porta Esquilina podignuta je kad i Servijev zid tokom 4. vijek pne.. Ta vrata obnovio je car August (30. pne. - 14.), on je također dao da se obnove i Dolabella, druga vrata u Servijevu zidu. Porta Esquilina pretvorena je u trijumfalni slavoluk za vrijeme vladavine Galijena (253.-268.), cara koji je pokušao održati jedinstvo Rimskog Carstva u teškim vremenima kraja 3. vijeka. Slavoluk je svečano otvoren 262. u godini kad je car slavio svoju decenaliju, ta procesija detaljno je opisana u knjizi Historia Augusta, zbirci djelomično izmišljenih carskih biografija. Ulica koja je prolazila kroz ta vrata zvala se Clivus Suburanus i identična je sa današnjim ulicama San Vito i San Martino, koje se nastavljaju na Via San Madonna dei Monti, ulicu koja slijedi trasu antičkog Argiletuma, koji je nekad bio glavna ulica za Forum. Za Antike lijevo i desno od Porte Esquiline, postojala su dva manja slavoluka, oni su najvjerovatnije bili i dio Galijenova slavoluka, ali su srušeni za renesanse, a mramor sa njih korišten je za dekoraciju crkava ili palača. Reference Vanjske veze Rome, Arch of Gallienus (en)